CELEX: 32007D0015(01)
Language: da
Date: 2007-11-22 00:00:00
Title: 2007/850/EF: Den Europæiske centralbanks afgørelse af 22. november 2007 om ændring af afgørelse ECB/2001/16 om fordelingen af de deltagende medlemsstaters nationale centralbankers monetære indtægter fra regnskabsåret 2002 (ECB/2007/15)

19.12.2007   
            
            
               DA
            
            
               Den Europæiske Unions Tidende
            
            
               L 333/86
            
         
      DEN EUROPÆISKE CENTRALBANKS AFGØRELSE
   
   af 22. november 2007
   om ændring af afgørelse ECB/2001/16 om fordelingen af de deltagende medlemsstaters nationale centralbankers monetære indtægter fra regnskabsåret 2002
   (ECB/2007/15)
   (2007/850/EF)
   STYRELSESRÅDET FOR DEN EUROPÆISKE CENTRALBANK HAR —
   under henvisning til statutten for Det Europæiske System af Centralbanker og Den Europæiske Centralbank (i det følgende benævnt »ESCB statutten«), særlig artikel 32, og
   og ud fra følgende betragtninger:
   
               (1)
            
            
               ESCB statutten fastlægger i artikel 32 almindelige regler for fordeling af de monetære indtægter for de nationale centralbanker i medlemsstater, som har indført euroen. De almindelige regler i artikel 32 i ESCB statutten finder også anvendelse på indtægter, der fremkommer ved afskrivning på eurosedler, som er inddraget fra seddelomløbet.
            
         
               (2)
            
            
               I medfør af artikel 32.5 i statutten fordeles summen af nationale centralbankers monetære indtægter mellem dem indbyrdes i forhold til deres indbetalte andele af ECB’s kapital. Styrelsesrådet kan i henhold til artikel 32.7 i ESCB statutten træffe alle andre foranstaltninger, der er nødvendige for anvendelsen af artikel 32. Dette omfatter også kompetence til at tage andre faktorer i betragtning ved beslutning om fordelingen af monetære indtægter fra afskrivning på eurosedler, som er inddraget fra seddelomløbet. I sammenhæng hermed fordrer principperne om ligebehandling og rimelighed, at den tidsperiode, i hvilken eurosedlerne blev udstedt, bliver taget i betragtning. Fordelingsnøglen for disse særlige indtægter skal derfor afspejle både den relevante andel i ECB’s kapital og længden af udstedelsesperioden.
            
         
               (3)
            
            
               Inddragelse af eurosedler skal reguleres i særlige afgørelser, der vedtages i medfør af artikel 5 i beslutning ECB/2003/4 af 20. marts 2003 om pålydende værdi, specifikationer, gengivelse, ombytning og inddragelse af eurosedler (1).
            
         
               (4)
            
            
               Denne beslutning berører ikke de seddeludstedende myndigheders forpligtelser i henhold til afgørelse ECB/2001/15 af 6. december 2001 om udstedelse af eurosedler (2).
            
         
               (5)
            
            
               Artikel 14, stk. 2, i retningslinje ECB/2007/2 af 26. april 2007 om TARGET2 (Trans-European Automated Real-time Gross settlement Express Transfer) (3) bestemmer, at TARGET2-systemet vil erstatte det bestående TARGET-system. Centralbankerne i de medlemsstater, som har indført euroen, vil overgå til TARGET2 i henhold til den tidsplan, som er angivet i artikel 13 i retningslinje ECB/2007/2. Derudover vil nogle nationale centralbanker i medlemsstater, som ikke har indført euroen, blive tilkoblet TARGET2 på grundlag af særlige aftaler med ECB og de nationale centralbanker i de medlemsstater, som har indført euroen. Det er derfor nødvendigt at ajourføre henvisningerne til »TARGET« i afgørelse ECB/2001/16 af 6. december 2001 om fordelingen af de deltagende medlemsstaters nationale centralbankers monetære indtægter fra regnskabsåret 2002 (4).
            
         
               (6)
            
            
               Der er også behov for nogle yderligere ændringer af afgørelse ECB/2001/16 med hensyn til opgørelse af monetære indtægter og behandlingen af forhåndsudsendte eurosedler, —
            
         TRUFFET FØLGENDE AFGØRELSE:
   Artikel 1
   Afgørelse ECB/2001/16 ændres som følger:
   
               1.
            
            
               Artikel 1 affattes således:
               Følgende definitioner indsættes efter definitionen af »daglige referencekurs«:
               
                           »n)
                        
                        
                           »inddragne eurosedler«: en euroseddeltype eller -serie, som ved Styrelsesrådets beslutning er inddraget fra omløb i medfør af artikel 5 i beslutning ECB/2003/4
                        
                     
                           o)
                        
                        
                           »udstedelsesnøgle«: den gennemsnitlige kapitalindskudsnøgle i udstedelsesperioden for den inddragne type eller serie af eurosedler
                        
                     
                           p)
                        
                        
                           »udstedelsesperiode«: i forbindelse med euroseddeltyper eller -serier: den periode, som begynder med den dato, hvor for den første udstedelse af en euroseddel af den pågældende type eller serie er bogført i passivgrundlaget, og som slutter med den dato, hvor den sidste udstedelse af en euroseddel af denne type eller serie er bogført i passivgrundlaget
                        
                     
                           q)
                        
                        
                           »afskrive«: at fjerne inddragne eurosedler fra balanceposten »seddelomløbet«.«
                        
                     
         
               2.
            
            
               Artikel 3, stk. 3, affattes således:
               »3.   Hvis en NCB’s aktiver, som kan øremærkes, er større eller mindre end værdien af dens passivgrundlag, udlignes forskellen ved at anvende referencerenten på værdien af forskellen.«
            
         
               3.
            
            
               Som artikel 5a indsættes efter artikel 5:
               »Artikel 5a
               Opgørelse og fordeling af indtægter som følge af afskrivning på eurosedler
               1.   Inddragne eurosedler forbliver en del af passivgrundlaget indtil de er ombyttede eller afskrevne, afhængig af, hvad der forekommer først.
               2.   Styrelsesrådet kan beslutte at afskrive inddragne eurosedler og skal i givet fald angive afskrivningsdatoen og det samlede beløb for den hensættelse, der skal foretages for så vidt angår de inddragne eurosedler, som endnu forventes ombyttet.
               3.   Inddragne eurosedler afskrives som følger:
               
                           a)
                        
                        
                           På afskrivningsdatoen nedsættes balanceposten »seddelomløbet« i ECB’s og centralbankernes balancer med det samlede beløb af inddragne eurosedler, som stadig er i omløb. Til brug herfor justeres de faktiske beløb af inddragne eurosedler, som var sat i omløb, i forhold til deres pro-rata beløb, beregnet i overensstemmelse med udstedelsesnøglen og forskellene afvikles blandt ECB og centralbankerne indbyrdes.
                        
                     
                           b)
                        
                        
                           Det justerede beløb for inddragne eurosedler afskrives på balanceposten »seddelomløbet« over centralbankernes resultatopgørelser.
                        
                     
                           c)
                        
                        
                           Alle nationale centralbanker skal oprette en hensættelse til inddragne eurosedler, som endnu forventes ombyttet. Denne hensættelse skal svare til den pågældende nationale centralbanks andel i det samlede beløb for hensættelsen beregnet ved anvendelse af udstedelsesnøglen.
                        
                     4.   Inddragne eurosedler, som ombyttes efter afskrivningsdatoen, bogføres hos den nationale centralbank, som har modtaget dem. Indgangen af inddragne eurosedler skal omfordeles blandt de nationale centralbanker mindst én gang årligt ved anvendelse af udstedelsesnøglen, og forskellene skal afvikles mellem dem. De nationale centralbanker skal hensætte pro-rata beløbet på hensættelsen eller, såfremt indgangen overstiger hensættelsen, bogføre en tilsvarende udgift i resultatopgørelsen.
               5.   Styrelsesrådet vurderer årligt det samlede beløb for hensættelsen.«
            
         
               4.
            
            
               Bilag I ændres i overensstemmelse med bilag I til denne afgørelse.
            
         
               5.
            
            
               Bilag II ændres i overensstemmelse med bilag II til denne afgørelse.
            
         
               6.
            
            
               Alle henvisninger til »TARGET« i afgørelse ECB/2001/16 skal forstås som henvisninger til »TARGET2«, når den relevante nationale centralbank er overgået til TARGET2.
            
         Artikel 2
   Afsluttende bestemmelse
   Denne afgørelse træder i kraft den 1. januar 2008.
   
      Udfærdiget i Frankfurt am Main, den 22. november 2007.
      
         Jean-Claude TRICHET
         
         
            Formand for ECB
         
      
   
   
      (1)  EFT L 78 af 25.3.2003, s. 16.
   
      (2)  EFT L 337 af 20.12.2001, s. 52. Senest ændret ved afgørelse ECB/2006/25 (EUT L 24 af 31.1.2007, s. 13).
   
      (3)  EUT L 237 af 8.9.2007, s. 1.
   
      (4)  EFT L 337 af 20.12.2001, s. 55. Senest ændret ved afgørelse ECB/2006/7 (EUT L 148 af 2.6.2006, s. 56).
   
      BILAG I
      Bilag I til afgørelse ECB/2001/16 ændres således:
      Følgende afsnit indsættes i slutningen af afsnit 1 i del A.
      
         »Såfremt datoen for indførelse af eurosedler og -mønter falder på en dag, hvor TARGET/TARGET2 er lukket, udgør det passiv for den nye centralbank i Eurosystemet, der opstår som følge af eurosedler, der er forhåndsudsendt i medfør af retningslinje ECB/2006/9 af 14 juli 2006 om visse forberedelser til overgangen til eurosedler og -mønter og om forhåndsudsendelse og forhåndsvideresendelse af eurosedler og -mønter uden for euroområdet (1), som er indgået i seddelomløbet inden datoen for indførelse af eurosedler og -mønter, en del af passivgrundlaget (indeholdt i korrespondentkonti under passivpost 10.4 i HB), indtil passivet indgår i Eurosystem-interne passiver hidrørende fra TARGET-/TARGET2-transaktioner.
      
      
         (1)  EUT L 207 af 28.7.2006, s. 39.«
   
   
      BILAG II
      Bilag II til afgørelse ECB/2001/16 ændres således:
      Følgende afsnit indsættes i slutningen af del A efter afsnittet, der slutter med ordene »den 31. december 2002«:
      
                  »6.
               
               
                  tilgodehavender der opstår som følge af eurosedler, der er forhåndsudsendt i henhold til retningslinje ECB/2006/9, og som er indgået i seddelomløbet inden datoen for indførelse af eurosedler og –mønter (indeholdt i aktivpost 4.1 i HB indtil datoen for indførelse af eurosedler og –mønter og derefter indeholdt i korrespondentkonti under aktivpost 9.5 i HB), dog kun indtil disse tilgodehavender indgår i Eurosystem-interne tilgodehavender hidrørende fra TARGET-/TARGET2-transaktioner.«